Hem Barua

Hem Barua (; Tezpur, Assam, 1915eko apirilaren 22a – 1977ko apirilaren 9a) indiar assamerazko poeta eta politikaria izan zen.

 Bizitza 
Hem Barua 1915eko apirilaren 22an jaio zen Tezpurren. 1938an Kalkutako Unibertsitatean lizentziatu zen eta 1941ean Jorhateko J. B. Collegen assamera eta ingelesa irakasten hasi zen. Hurrengo urtean, Quit India mugimenduaren garaian, lan hori utzi zuen, eta 1943an espetxeratu zuten. Askatu zutenean, Guwahatiko B. Borooah Collegera joan zen irakasle, eta geroago bertako zuzendari bihurtu zen.

Hainbat liburu eta artikulu idatzi zituen assameraz eta ingelesez. Assamerazko abesti ezagun batzuen egilea ere izan zen. Asam Sahitya Sabha literatura erakundeko presidente bihurtu zen 1972an Dhubrin egindako urteko saioan, eta assamerazko literatura mugimendu modernoaren aitzindarietako bat bezala hartzen zen.

1948an Indiako Kongresu Nazionala alderdia utzi eta Alderdi Sozialistako kide bihurtu zen. Geroago, Praja alderdi sozialistako Zuzendaritza Nazionaleko kide hautatu zuten. 1957an, 1962an eta 1967an Lok Sabharako (Indiako parlamentuko behe ganberarako) hautatu zuten. Lok Sabhako kide izan zen 1970eko abendura arte.

Barua 1977ko apirilaren 9an hil zen, 61 urte zituela.

 Lanak 

 Erreferentziak 

 Kanpo estekak 

Kategoria:Indiako XX. mendeko idazleak
Kategoria:Indiako poetak
Kategoria:Assamerazko idazleak
Kategoria:Ingelesezko idazleak
Kategoria:Indiako politikariak
Kategoria:Indiako irakasleak
Kategoria:Unibertsitateko irakasleak
Kategoria:Kalkutako Unibertsitateko ikasleak